Gauteng se verkiesingsuitslae kom teen slakkepas inTerwyl verkiesingsuitslae van dwarsoor die land Donderdag teen ŉ bestendige tempo by die Onafhanklike Verkiesingskommissie (OVK) se nasionale verkiesingsentrum in Pretoria instroom, moet uitslae uit Johannesburg glo nog ingehandig word. Gauteng verteenwoordig ŉ groot prys vir politieke partye. Die provinsie het 6 063 739 geregistreerde kiesers, en teen 07:26 is slegs 297 950 nasionale en 284 898 provinsiale stembriewe getel. Teen 07:26 is 149 778 stemme vir die ANC in dié provinsie getel, die DA was tweede met 94 270 stemme en die EFF derde met 23 479 stemme. Volgens ŉ Sapa-verslaggewer is inligting van die Stad Johannesburg nog nie beskikbaar nie. Johannesburg is die stad met die grootste bevolking in Gauteng. – SAPA